Mara (etunimi)

Mara on etunimi, joka voi olla naisen tai miehen nimi. == Mara naisen etunimenä == Useissa kielissä, esimerkiksi englannissa ja saksassa, Mara mielletään naisennimeksi. Taustalla on Raamatun kertomus, jossa Ruutin kirjan päähenkilön anoppi Noomi haluaa ottaa käyttöön nimen Mara. Menetettyään miehensä ja kaksi poikaansa hän sanoo: ”Älkää kutsuko minua enää Noomiksi, vaan Maraksi, sillä Kaikkivaltias on koetellut minua ankarasti.” Heprean kielessä Noomi merkitsee ’onnellista’, Mara puolestaan ’katkeraa’.Hanks & Hodges 1990, s. 221–222; Kohlheim & Kohlheim 1998, s. 173; Lempiäinen 1989, s. 40–41; Raamattu 1992. Bulgariassa, makedoniassa, kroatiassa ja serbiassa Mara tunnetaan Marian rinnakkaismuotona.Kohlheim & Kohlheim 1998, s. 173. == Nimi Suomessa == Mara on monista etunimistä käytetty suomalainen kutsumamuoto. Kieliopilliselta rakenteeltaan se on slangia.Paunonen & Paunonen 2002, s. 144, 224, 273, 369, 444; VISK 2008. Mara liitetään usein miehennimeen Martti,Riihonen 1992, s. 313; Lempiäinen 2004, s. 401; Vilkuna 2007, s. 155, 275. ja tällä hellittelynimellä on viitattu muun muassa presidentti Martti Ahtisaareen.Kotus 2017. Mara voi olla myös Markun, Markuksen ja Martinin lempinimi. Yhtä hyvin se voi pohjautua naisennimiin Maaret, Maarit, Maria, Marianna, Marianne, Marie, Mariella, Marika, Marita, Maritta, Marja, Marjaana, Marjatta, Marju, Marjukka, Marjut, Martina ja Martta.Saarikalle & Suomalainen 2007, s. 228–229, 241–245, 247–251, 253–254, 636–639; Paunonen & Paunonen 2002, s. 144, 224, 273, 369. Virallisena etunimenä Mara on Suomessa harvinainen. Digi- ja väestötietoviraston etunimitilastoon on lokakuuhun 2022 mennessä kirjattu noin 110–120 Mara-nimistä naista ja noin 10–30 samannimistä miestä.Nimipalvelu 2022. Mara-nimi sisältyy Helsingin yliopiston almanakkatoimiston viralliseen koirien nimipäiväkalenteriin. Nimipäivä on 10. marraskuuta.Saarelma 2011, s. 7, 93. == Tunnettuja Mara-nimisiä == * Mara Abbott (s. 1985), yhdysvaltalainen maantiepyöräilijä * Martti ”Mara” Ahtisaari (1937–2023), Suomen tasavallan presidentti v. 1994–2000 * Mara Balls, oik. Maria Mattila (s. 1983), suomalainen laulaja-lauluntekijä ja kitaristi * Mara Berni, oik. Mara Bernasconi (s. 1932), italialainen näyttelijä * Maria ”Mara” Carfagna (s. 1975), italialainen poliitikko * Mara Fiè (s. 1940), Gloria Milland, italialainen näyttelijä * Māra Grīva (s. 1989), latvialainen pituushyppääjä ja kolmiloikkaaja * Martti ”Mara” Kakko (1940–2014), suomalainen elokuvaaja * Mara Lee (s. 1973), ruotsalainen kirjailija ja runoilija * Martti ”Mara” Mäntyniemi (s. 1963), suomalainen kitaristi * Martti ”Mara” Salminen (s. 1964), suomalainen musiikkituottaja ja muusikko * Mara Santangelo (s. 1981), italialainen tennispelaaja * Mara Venier, oik. Mara Povoleri (s. 1950), italialainen televisiojuontaja ja näyttelijä * Mara Wilson (s. 1987), yhdysvaltalainen näyttelijä * Mara Zini (s. 1979), italialainen kaukalopikaluistelija ja olympiamitalisti == Kuvitteellisia Mara-nimisiä == * Mara, jumalatar Latvian mytologiassa * Mara Jade Skywalker, Tähtien sota -hahmo * Mara David/del Valle, päähenkilö filippiiniläisessä televisiosarjassa Mara Clara == Lähteet == === Kirjallisuus === * * * * * * * * * === Verkkolähteet === * Kotus 2017 = * Nimipalvelu 2022 = * Raamattu 1992 = * VISK 2008 = === Viitteet === Luokka:Etunimet